hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ru ky ky ky tt ru tt ky ky ky ky ky ky ky ky ky ky ky ky ky ky ky ky ru ky ru ky ru ky ru ky ru ky ru ky ru ky ru ky ky ky ru cs ky ky ru ru ky ky bg ky ky ru ru ky ky ky ru ky ru ky ru ky ky ky ru ru ky kk ru ky ru ru ky ru ky tt ru
"Фабула", 15.03.11 - 13-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жогорку Кеңештин спикери А.Келдибековго ,
"Фабула" гезитинин редактору Э.Балбаковго
Ушул жылдын башында президентибиз, өкмөт башчыбыз өлкөбүздөгү кылмыштуулукка жана паракорчулукка каршы күрөшүүсү боюнча укук коргоо органдарына тапшырма берилди. Мындай демилге кыргызстандыктардын колдоосуна ээ болору шексиз. Чындыгында эле айрым укук коргоо органдары кылмыштуулукка каршы күрөшүп жатышкандыктарын тана албайбыз, бирок айрым укук коргоо кызматкерлери кылмышкерлер менен мамилелеш болуп, айрым былыктарды жаап-жашырып келишкендиктери эч кимге деле жашыруун эмес. Ушундан улам, эл арасында укук коргоо органдарына болгон ишенбөөчүлүк кадимки эле көрүнүшкө айланган. Укук коргоо органдарынын катышуусундагы мыйзамга жат иштерди мен жана менин үй-бүлөм дагы өз башыбыздан кечирип жаткандыктан, кызыл шапкечендерге ишенбегендердин катарына биз дагы кирип калдык.
2010-жылдын 18-ноябрында түнкү саат 22:23 чамасында биздин Бишкек шаарынын Алтын-Ордо жаңы конушундагы 410-участкасында салынып бүткөнү калган эки кабат үйүбүздү жана андагы оокат-мүлктөрүбүздү белгисиз адамдар тарабынан мыйзамсыз басылып алынгандыгы тууралуу Тима аттуу адам жана ошол аймакта жашаган тааныштар телефон аркылуу кабарлашты. Бул иш Бишкек шаарындагы "Вымпель" аталышындагы жеке күзөт агенттигинин кызматкерлери тарабынан жүзөгө ашырылган экен. Ал эми Тима аттуу адам кийин билингендей ошол "кылмыштуу топтун" катышуучуларынын бири экени белгилүү болду.
Биз үй-бүлөбүз менен үйүбүз бүтө электигине байланыштуу жана кичинекей эки балама карап квартирада жашап келгенбиз. Ошондой эле түндүн ортосу болгондугуна байланыштуу үйүбүзгө барып териштирүүгө ошол кезде мүмкүнчүлүгүм жок эле. Анын үстүнө мындай жагдай өтө эле кооптуу болчу.
Эртеси Бишкек шаарындагы кыймылсыз мүлктү каттоо мекемесинин жетекчилерине барып болгон окуя тууралуу түшүндүрмө сурап жана колумдагы жерге жана үйгө тиешелүү болгон документтеримди көргөзгөнүмө карабай менин сөзүмдү уккулары келген жок. Аңгыча үйдү мен сатып алдым, үй ээси менмин деп документтерин көрсөтүп бир адам келип калды. Ал адамдын аты-жөнү Байботоев Алмаз экен. Жогоруда көрсөтүлгөн күзөт агенттигинин директору тура! Ал ишти териштирүүнүн ордуна кайра мага: "Силер акча карызсыңар, ошон үчүн үйүңөрдү алдым, каалаган жериңерге баргыла, сотторду, милицияларды жана башкалардын баарын колго алып койгом, тааныштарым көп" - деп коркутууга өттү. Ал гана эмес эгер сотко бере турган болсоңор, "До суда не доживешь" - деп опузалады. Аны мекеменин орун басары Эркингүл Садыбакасова аттуу айым колдоп турду. Атуулдук сотту териштирүүдө бул адамдар чагылгандай тездик менен 17-ноябрда үйдүн документтерин даярдашып, 18-ноябрда түштөн кийин Ташматова Нүргүл аттуу айымга сатууга үлгүрүшкөн. Биз үйгө жана мүлккө арест койдургуча бул адамдар билип туруп, Бозумбаева аттуу адамга каттатканга үлгүрүшкөн. Тагыраак айтканда, менчиктин ээсин чаташтырууга болгон көз боемочулугу.
20-ноябрь 2010-жылы Сокулук райондук прокуратурасына ушул райондун Гавриловка айылынын тургуну, биз сатып алган жердин мурунку ээси Турсунбаев Мараттын бул ишке тиешеси бар экендиги билинген соң, ага карата арыз менен кайрылгам. Дагы бир себеби ал адам үйүмдү толук мыйзамдаштырып берем деп, бирок паспортум жоголуп кетти, аны кайра калыбына келтирүүгө акчам жок болуп жатат, акча берип туруңуз деп 5500сом (беш жарым миң сом ) акча алып кийин качып кеткендиги маалым болду. Бул адамдын кылмышка баруусуна, жана жашыруусуна Байботоев Алмаздын жана милиция кызматкерлеринин кысымы астында болгондугун Турсунбаевдин атасынын сотто жана прокуратурага берген көрсөтмөсүндө жана түшүнүк катында белгилүү болду (түшүнүк каттын көчүрмөсү тиркелди).
Ал эми Байботоев Алмаздын Ички Иштер органдарындагы мурдакы жана азыркы милиционерлер, ошондой эле мамлекеттик кыймылсыз мүлктү каттоо мекемеси колдоп тургандыгы белгилүү болгондон кийин, УКМКга ишти мыйзам чегинде териштирип берүүсүн өтүнүп 20-ноябрь 2010-жылы арыз жолдогом. (Белгилүү себептерге байланыштуу азырынча бул ишке тиешеси бар ички иштер органдарынын ысымдарын атабай турууну туура көрдүм).
Бирок жогоруда көрсөтүлгөндөй, укук коргоо органдарына жөнөтүлгөн арыздарыбыз белгисиз себептерден улам 70 күндөн ашык убакыт өтсө да, эч кандай иликтөө иштери жүргүзүлбөй, иш материалдарын карашпай создуктуруп келишти. Бул боюнча тийиштүү иш кагаздарым бар.
Ошондуктан бул органда иштин иликтенбей калуусуна кызыккан адамдар бар экендигине байланыштуу, иштин калыс тергелүүсүнө ниеттенип президентке, премьер-министрге жана ЖКнын депутаты Ташболот Балтабаевге арыз менен кайрылдым. Алардын кийлигишүүсү менен башкы прокуратуранын көзөмөлү астында Октябрь райондук прокуратурасы 10-февраль 2011-жылы кылмыш ишин ачты. Турсунбаев ж.б. карата кылмыш ишин ачуу боюнча токтомун чыгарды. Мында да прокуратура кылмыш ишин уюштуруучусу жана башчысы Байботоев Алмазга карата эмес, качып жүргөн же жашырынып отурган М.Турсунбаевге жана башкаларга деп токтом токуду (катталган токтомдун көчүрмөсү №1РИ 10.02.2011.). Мунун себебин башкы прокуратура жана Октябрь райондук прокурору эмне деп түшүндүрөт болду экен же буларга да байботоевчилер таасир этишеби?
Ал эми УКМКга жазган арызым да 72 күнгө жакын каралбай келгендиктен, 4-февраль 2011-жылы Улуттук коопсуздук кеңешинин төрагасы К.Дүйшебаевге 4-жолку арызымдан кийин гана жолугууга мүмкүнчүлүк түзүлүп, болгон окуя боюнча түшүндүрүп бердим. Көрсө, бул жердеги айрым шалаакы кызматкерлердин күнөөсүнөн жана башка себептерден улам, иштин создуктурулушуна жана жолтоо болушуна айрым кызматкерлердин кызыкчылыгы бар экендиги билинди. "Эмне үчүн арыздануучуга убагында маалымат бербей жана ага карата чара көрбөй, 72 күн арызды эмне себептен кармап жаттыңар?" - деген К.Дүйшебаевдин суроосуна да так, даана жооп бере алышкан жок. Бул ишти УКМКнын айрым кызматкерлери жаап-жашырууга аракет болгондугун мурда бул иш менен алектенген кызматкери да өзүмө билдирген эле (тагыраак айтканда, бул ишке кызыкдар болгон комитеттин өздүк коопсуздугунун кызматкеринин фамилиясын аташкан жок). Бул тууралуу тийиштүү кызматкелерге чара көрүлөрү тууралуу УКМКнын төрагасы билдирип, ишти кайра коопсуздук комитетинин кароосуна алууну өзүнүн кызматкерлерине тапшырма берди. Себеби бул иш менен алектенген УКМКнын "Н" башкармалыгынын 3-бөлүмүнүн кызматкерлери башкы прокуратурага 3-февраль күнү 2011-жылы жөнөтүп жиберишкендиктери тууралуу маалым болду. Ошону менен бирге башкы прокуратура менен байланышып, ишти УКМКга кайра өткөрүп берүүсү боюнча же прокуратура органдарында тергелишин өтүнгөн кат даярдоону аппарат жетекчисине тапшырды жана иштин акыр-аягына чейин иликтенүүсүнө кабардар болуп көмөк көрсөтөрүн билдирди.
Белгилей кетүүчү жагдай, жогорудагы көрсөтүлгөн РИИБнин иш аракеттеринен кийин биз Башкы прокуратурага жана райондук прокуратурага арыз (отвод) жазып, ишти УКМКга өткөрүп берүүсүн же прокуратурада тергелүүсү жөнүндө кайрылдым. Алар биздин арызды кабыл алышып, Октябрь райондук прокуратурасына ишти кароого өткөрүп беришкен (көчүрмөсү бар). 21-февралда прокуратура органдарынын айныкейлери кармап, прокуратура мындай иштер менен алектенүүгө мыйзам жол бербейт, алдын ала тергөө РИИБде каралсын, эгер тергөөгө макул болбосоңор кайра отвод жазгыла дешип, ишти октябрь РИИБне өткөрүп беришти (исх. №560-11). Бүгүнкү күндө иш Октябрь РИИБде каралуу алдында турат. Тергөөчүсү Жамангулов Эмил аттуу кызматкер. Ал мыйзам чегинде иш алып барабы, же Байботоев А. жана анын укук коргоо органдарындагы колдоочуларынын таасиринен чыгалбай калабы, убакыт көрсөтөт. Бирок биздин Байботоев Алмазды камакка алуу сунушубузду четке кагып, ишти создуктуруунун аракетин көрүп жатканы байкалууда.
Бизге белгилүү болгон маалыматтар боюнча, Байботоев Алмаз жана анын колдоочулары иштин ички иштер органдарында тергелүүсүн башка нукка бурууга күч аракеттерин жумшашты деп билебиз. Керек болсо бул ишти министр З.Рысалиев менен бүткөрөбүз деген маалыматтарды таратып жүрүшкөндүктөрүн өз кулагым менен уктум. Бул ишке тиешеси бар айрым милиционерлердин (аттарын министрдин өзүнө гана билдиребиз) тизгинин тыюуга З.Рысалиевдин күчү жетээр бекен? Же булар З.Рысалиевдин атын жамынган погончон обретендер болушу мүмкүн. Балким, кылмыш иши адилет иликтенсе, алардын бардыгы Байботоев Алмазды жана анын тобун тааныбайбыз деп четке чыга бериши да мүмкүн. Себеби А.Байботоевдин колдоочулары болбогондо мындай ишке бара алмак эмес деп ойлойм. Азыркы күндө бул адамдан жана анын тобунан жабыр тарткан адамдар бизге телефон аркылуу байланышып, иштин акыйкат териштирүүлүсүндө гана арыз жаза аларын билдиришсе, айрымдарынын чет жерлерде качып жүргөндүктөрүн дагы билебиз. Кээде тоок уурдаган адамды милиция кызматкерлери шашылыш чара көрүп камап коюучу эле, мындай ири суммадагы менчикти жана мүлктү тартып алган А.Байботоевге карата таш бака ылдамдыгы менен иштин тергелишинин жана создуктурулушунун себеби эмне экенин айтуунун деле кажети жок.
Октябрь райондук сотунда граждандык негизде соттук териштирүү жүрүүдө.
Урматтуу журт башчылары, депутаттар, бул уюшкан кылмыш ишинин тергелиши сиздердин көз кырыңарда болот деп ишенем. Эгерде мүмкүн болсо мен парламенттин тийиштүү комитеттеринде же жыйынында министр З.Рысалиевдин катышуусунда бул ишке тиешеси бар айрым укук коргоо органдарынын аттарын атап берүүгө даярмын.
Учурдан пайдаланып, жогорудагы баш айланткан кылмыштуу топтун аракеттерине каршы ишти козготууга моралдык жана укуктук колдоо көрсөткөндүгү үчүн президентке, премьер-министрге жана депутат Т.Балтабаевге, УКМКнын төрагасы К.Дүйшөбаевге жана аппарат жетекчиси К. Асанбаевге өзүмдүн жана үй-бүлөмдүн атынан терең ыраазычылыгымды билдирем жана сиздер эл келечеги үчүн өз салымыңыздарды кошот деп билебиз.
кыргыз тилиндеги гезит "Форум"
email • архив • редакция
А.Жекшенкуловдун жардамчысы Рашид бир нече жүз миң доллар алганын...
БАКИЕВДЕР ЧАБУУЛУН БАШТАП ТУР
СОТТОРДУ БАШТАН СЫЛАБАЙ "ӨПКӨСҮНӨН КАГЫНТЫШ" КЕРЕК
Эшимканов Куловдун "куралы" болобу?
7-апрелде ок тийип, курман болгон Адыл Өмүрбек уулунун жубайы:
"Көзүн ачып, Ак үй алындыбы деди…"
Пекин олимпиадасынын коло медалынын ээси:
"Телефон чалсам дайым албайт, эркек болгондон кийин сөзүнө турса болмок…"
"Альфа телеком" компаниясынын башкы директорунун милдетин аткаруучу:
"МеgaComду элдик кылуу үчүн акырына чейин турабыз"
"Ар-Намыс" фракциясынын жетекчиси, депутаты:
"Үсөн Кудайбергеновду Р.Акматбаевдин буйругу
Куру кыялдан качан кутулабыз?
Ар кыл суроого ар кыл жооп…
Бакыт эмне экенин кеч түшүндүм…
КРнын эмгек сиңирген ырчысы:
сатып же тааныш салып алган жокмун…"